ปัจจัยความเสี่ยง

สำหรับธุรกิจสารเคมีกำจัดศัตรูพืชนี้ปัจจัยความเสี่ยงที่สำคัญอีกประการหนึ่งนอกเหนือจากการตลาดและการผลิต
คือ ธรรมชาติหรือภาวะดิน ฟ้า อากาศ
ในแต่ละปีที่จะเอื้ออำนวยต่อการทำเกษตรกรรมได้มากน้อยเพียงไร
เนื่องจากสภาพการณ์ดังกล่าวจะส่งผลกระทบต่อเนื่องเป็นลูกโซ่ให้กับยอดจำหน่ายของบริษัท
กล่าวคือในกรณีเกิดภาวะฝนแล้ง
เกษตรขาดแคลนน้ำที่ใช้ในการเพาะปลูกผลิตผลที่ได้มีคุณภาพตลอดจนปริมาณลดลงก็จะทำให้ความต้องการใช้สารเคมีกำจัดศัตรูพืชลดลงตามไปด้วยหรือกรณีที่เกิดโรคระบาดแมลงเข้าทำลายพืชผลในเขตพื้นที่ใดพื้นที่หนึ่ง
ทำให้ผลิตภัณฑ์ของบริษัทผลิตไม่ทันจำหน่าย
ซึ่งบริษัทได้ตะหนักถึงปัจจัยความเสี่ยงในด้านนี้เป็นอย่างมาก
จึงพยายามทำการค้นคว้าวิจัยและพัฒนาผลิตภัณฑ์ใหม่ ๆ ให้มีรูปแบบที่แตกต่างกัน
เพื่อสะดวกในการนำไปใช้เช่น จะใช้สารกำจัดวัชพืชชนิดน้ำแทนชนิดเม็ดในกรณีที่ขาดแคลนน้ำเป็นต้น
นอกจากนี้บริษัทยังทำการผลิตสารกำจัดศัตรูพืชซึ่งสามารถใช้ได้กับพืชหลายชนิด เช่น นาข้าว พืชไร่
พืชสวน ยางพารา และปาล์มน้ำมัน
เพื่อช่วยให้บริษัทได้รับผลกระทบน้อยลงเมื่อเกิดเหตุการณ์ข้างต้นกับพืชใดพืชหนึ่ง

ปัจจัยความเสี่ยงด้านอัตราแลกเปลี่ยนเงินตราต่างประเทศ
จากการที่บริษัทและบริษัทร่วมได้มีธุรกรรมการนำเข้าสินค้าและการส่งออกสินค้าไปจำหน่าย
บริษัทจึงได้บริหารความเสี่ยงทางการเงินทั้งหมด (Fully
Hedge)หรือมากที่สุดเท่าที่จะทำได้สำหรับสินค้าที่นำเข้า
และสำหรับบริษัทร่วมที่มีรายได้จากการส่งออกและขณะเดียวกันก็สั่งซื้อสินค้าจากต่างประเทศ
ได้บริหารความเสี่ยงโดยการจองอัตราแลกเปลี่ยนต่างประเทศ (FX Forward Contract)
ทั้งการนำเข้าและส่งออกทั้งหมด สำหรับเงินกู้ประเภท Packing Credit สกุลเงินต่างประเทศ
จะใช้เป็น Natural Hedge กับรายได้จากการส่งออกที่เป็นสกุลเดียวกัน

ส่วนปัจจัยเสี่ยงด้านการตลาดและการผลิตนั้น
ถ้ามีอยู่บ้างก็ต่ำมากเนื่องจากในส่วนของการตลาดนั้นบริษัทมีเอเย่นต์จำหน่ายผลิตภัณฑ์ของบริษัทกระจายอยู่ทั่วประเทศ
นอกจากนี้กลยุทธ์ในการเลือกตัวแทนจำหน่าย
บริษัทจะให้จำหน่ายเฉพาะผลิตภัณฑ์ใดผลิตภัณฑ์หนึ่งของบริษัทไม่มีการซ้ำซ้อนจึงไม่ทำให้เกิดแย่งลูกค้าในกลุ่มตัวแทนจำหน่ายด้วยกันเอง
อีกประการหนึ่งผลิตภัณฑ์ของบริษัทมีคุณภาพดีเป็นที่เชื่อถือและได้รับการยอมรับจากเกษตรกรโดยทั่วไปทั้งยังมีราคาถูกกว่าเมื่อเทียบกับผลิตภัณฑ์ชนิดเดียวกันที่นำเข้ามาจากต่างประเทศ
จึงเป็นการง่ายต่อการเสนอขายของตัวแทนจำหน่าย

สำหรับในแง่ของเทคโนโลยีแล้วจะไม่ประสบปัญหาแต่อย่างใด
เพราะการผลิตมิได้ใช้เทคโนโลยีสูงมากค่อนข้างจะเน้นไปในด้านความชำนาญและเทคนิคในการผลิตมากกว่า
นอกจากนี้ตั้งแต่กระบวนการนำเข้าการค้นคว้าวิจัยการทดลองผลิต
ตลอดถึงการจำหน่ายนั้นจะต้องผ่านขั้นตอนการอนุญาตจากกองวัตถุมีพิษ และส่วนราชการต่าง ๆ
ที่เกี่ยวข้อง เพื่อให้แน่ใจว่าผลิตภัณฑ์นั้น ๆ สามารถใช้ได้ตามคุณสมบัติที่ระบุ
ซึ่งจะไม่ก่อให้เกิดอันตรายเเก่ผู้ใช้และเกิดผลกระทบต่อสิ่งแวดล้อมเป็นประการสำคัญ
จึงเป็นเหตุให้ก้าวสู่ธุรกิจประเภทนี้ต้องอาศัยเวลาพอสมควร

จากปัญหาต่างๆ ที่เกิดขึ้น ปัจจัยความเสี่ยงที่เราให้ความสำคัญและเข้มงวดในช่วงนี้ คือ

ปัญหาหนี้สูญจึงต้องดูแลเป็นพิเศษ คือ

1.  ควบคุมวงเงินเครดิต

2.  พิจารณาการเปิดลูกค้าอย่างรัดกุม

3.  ลดเทอมการชำระเงิน (Term of Payment) ให้สั้นลง

4.  เน้นตลาดที่ราคาพืชผลดีเป็นหลัก เช่น ข้าว

5.  ลดการปล่อยสินเชื่อในพืชที่เห็นว่ามีความเสี่ยงสูง เช่น อ้อย

6.  จัดพนักงานออกตลาดมากขึ้น เพื่อให้รู้ข้อมูลทันต่อเหตุการณ์

บริษัท อั๊กครอน พลาสติก อุตสาหกรรม จำกัด

ในส่วนของบริษัทร่วมคือบริษัท อั๊กครอน พลาสติกอุตสาหกรรม นั้น
มีปัจจัยความเสี่ยงเกี่ยวกับการเพิ่มขึ้นของราคาน้ำยา MMA
ซึ่งเป็นวัตถุดิบหลักในการผลิตแผ่นอะคริลิคของบริษัท
เป็นผลมาจากการปรับตัวตามวัฎจักรราคาผลิตภัณฑ์ปิโตรเคมีในตลาดโลก
ซึ่งส่งผลให้ผลิตภัณฑ์พลาสติกทุกชนิดต้องทำการปรับราคาขายด้วยซึ่งนับเป็นการผลักภาระแก่ผู้บริโภค
ในกรณีของผู้ผลิตแผ่นอะคริลิคนั้นก็จำเป็นที่จะต้องปรับราคาขายเช่นเดียวกันเพื่อคงไว้ซึ่งสามารถในการทำกำไรของบริษัท
ทั้งนี้ยอดขายของบริษัทอั๊กครอนฯ ก็ไม่ได้ส่งผลกระทบจากการปรับราคา
อันสะท้อนให้เห็นถึงความเข้าใจของผู้บริโภคและความนิยมในการใช้แผ่นอะคริลิคที่สูงขึ้นอย่างต่อเนื่อง
อีกทั้งระดับราคาวัตถุดิบที่มีแนวโน้มชะลอตัว จึงทำให้ความเสี่ยงของบริษัทอั๊กครอนฯ
อยู่ในระดับต่ำและบริหารได้อย่างเหมาะสม

  ตารางแสดงระดับราคาและปริมาณน้ำยาMMAที่บริษัทสั่งซื้อจากผู้ผลิตต่างประเทศ
  เปรียบเทียบกับการสั่งซื้อจากบริษัทผู้นำเข้าในประเทศ

  --------- -------------- ---------- --------------------- ------------ ----------------- ------------
            สัดส่วนการสั่งซื้อ              การสั่งซื้อจากต่างประเทศ                การสั่งซื้อในประเทศ   

  ปี         ต่างประเทศ      ในประเทศ   ราคา(บาท/ตัน)          ปริมาณ(กก.)   ราคา(บาท/ตัน)      ปริมาณ(กก.)

  2540      73.42%         26.58%     62,836                859,432      33,214            534,997

  2541      84.41%         15.59%     32,819                4,488,589    28,433            420,432

  2542      66.08%         33.92%     31,040                4,341,110    32,592            2,214,340

  2543      68.37%         31.63%     155,907               3,400,914    173,207           3,631,599
  --------- -------------- ---------- --------------------- ------------ ----------------- ------------

ที่มา: บริษัท อั๊กครอน พลาสติก อุตสาหกรรม จำกัด